**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 68**

**Казанлък, 25.02.2021 г.**

Заседанието се откри в 17:30 ч. от Председателя Здравко Балевски, при следния:

**Дневен ред:**

1. Приемане на писмено становище по образувано срещу Решение №256/17.02.2021 год. на ОИК Казанлък Административно дело № 114/2020 год. по описа на АС Стара Загора и приемане на решение за процесуално представителство.

2. Разни.

На заседанието присъстват Здравко Балевски, Николай Господинов, Тюркян Салиева, Таня Димитрова, Мариана Стойнева, Йорданка Арнаудова, Петър Иванов, Милена Кацарова, Петко Петков, Ваня Андреева, Любомир Денков и Спас Спасов – 12 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на Общинска избирателна комисия Казанлък.

Г-н Балевски предложи да се премине към разглеждане на текущите въпроси по дейността на Комисията по предварително обявения дневен ред.

**По т.1 от Дневния ред:**

1. Председателят докладва, че в Общинска избирателна комисия Казанлък е постъпила жалба с Вх. № 37-01-1/19.02.2021 г. от Кенан Шакир Саид, подадена в качеството му на кмет на Кметство с.Копринка, общ. Казанлък против Решение №256/17.02.2021 г. на Общинска избирателна комисия /ОИК/ - Казанлък, с което са прекратени предсрочно пълномощията на Кенан Шакир Саид като Кмет на кметство с.Копринка и е обезсилва Удостоверение № 12/05.11.2019 год. на Кенан Шакир Саид, като Кмет на кметство с.Копринка.

В жалбата се сочи, че решението е незаконосъобразно, тъй като ОИК Казанлък не е обсъдила въобще фактическата обстановка и не е изложила кои факти приема за установени и какви са правните последици от тях. Твърди се, че оспореното решение не е мотивирани, с което е нарушен чл. 59, ал. 2, т. 4 от АПК.

Също така се твърди, че е нарушен и материалния закон, тъй като не са били налице предпоставките по чл. 42, ал. 1, т. 5 от ЗМСМА за предсрочно прекратяване на пълномощията на жалбоподателя, като Кмет на кметство с. Копринка, за което твърдение излага мотиви.

Предвид изложеното, Общинска избирателна комисия Казанлък следва да приеме общо становище по подадената жалба и да определи лице, което да я представлява в производството по оспорване на цитирания по-горе акт в съответствие със становището на комисията.

Председателят на Комисията предостави възможност за мнения, предложения и възражения.

Комисията счита, че посочените в жалбата пороци не са налице и оспорваното решение е правилно и законосъобразно.

В съответствие с чл. 76, ал. 2 от ИК се направи предложение Общинската избирателна комисия, в производството по оспореното решение да се представлява от Здравко Красимиров Балевски и Любомир Росенов Денков. И двамата определени представители притежават необходимото образование и правоспособност.

Премина се в режим на поименно гласуване на предложения проект за решение.

**„За“** приемане на решението гласуваха 11 от членовете на комисията (Здравко Балевски, Николай Господинов, Таня Димитрова, Мариана Стойнева, Йорданка Арнаудова, Петър Иванов, Милена Кацарова, Петко Петков, Ваня Андреева, Любомир Денков и Спас Спасов).

**„Против“** приемане на решението – 1, Тюркян Салиева.

Във връзка с гореизложеното и на основание чл. 87, ал. 1, т. 34 от Изборния кодекс, Общинска избирателна комисия Казанлък взе следното:

**РЕШЕНИЕ № 257**

1.ОИК Казанлък оспорва изцяло жалбас Вх. № 37-01-1/19.02.2021 г. от Кенан Шакир Саид, подадена в качеството му на кмет на Кметство с.Копринка, общ. Казанлък против Решение №256/17.02.2021 г. на Общинска избирателна комисия.

2. Определя за процесуални представители на ОИК Казанлък в производството по оспорване наРешение №241/03.11.2019г. на Общинска избирателна комисия – Казанлък пред всички съдебни инстанции – Здравко Красимиров Балевски, ЕГН: хххххххххх и Любомир Росенов Денков, ЕГН: хххххххххх.

3. При изпълнение на правомощията си, определените в т. 2 от настоящото решение членове да се ръководят от закона, интересите на ОИК и взетите в настоящото решение становища.

Препис от решение да се връчи на заинтересованите членове.

**По т. 2 от Дневния ред – няма предложения.**

Поради изчерпване на дневния ред заседанието бе закрито в 18:00 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА/